Komission kertomus - Komission vuosikertomus takuurahaston tilanteesta ja hoidosta varainhoitovuonna 2003 /* KOM/2004/0406 lopull. */





KOMISSION KERTOMUS - Komission vuosikertomus takuurahaston tilanteesta ja hoidosta varainhoitovuonna 2003 1. Oikeusperustat Neuvosto antoi 31 päivänä lokakuuta 1994 asetuksen (EY, Euratom) N:o 2728/94 (jäljempänä 'asetus') takuurahaston perustamisesta ulkosuhteisiin liittyville hankkeille. Jos lainansaaja laiminlyö yhteisön myöntämän tai takaaman lainan takaisinmaksun, laina maksetaan takaisin takuurahastosta (EYVL L 293, 12.11.1994, s. 1). Kyseisen asetuksen 6 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti (jäjempänä 'yleissopimus'). Asetusta muutettiin 25 päivänä toukokuuta 1999 annetulla neuvoston asetuksella (EY, Euratom) N:o 1149/99 (EYVL L 139, 2.6. 1999, s. 1, jäljempänä 'muutettu asetus'). Kyseisen yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1 päivään mennessä kertomuksen rahaston tilanteesta ja hallinnoinnista sekä rahaston edellisen vuoden tulostilin ja taseen. Ote varainhoitovuoden 2003 kertomuksesta on liitteessä II. Rahaston perustamisasetuksen 7 artiklassa säädetään, että komissio toimittaa viimeistään seuraavan varainhoitovuoden maaliskuun 31 päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuotena. 2. Rahaston tilanne 31. joulukuuta 2003 Varainhoitovuoden 2003 lopussa rahaston varat olivat yhteensä 1 600 474 107,12 euroa (liite III.1). Summaan sisältyvät seuraavat rahaston perustamisesta lähtien kertyneet määrät: - maksut rahastoon (2 350 289 500,00 euroa); - päättyneiden varainhoitovuosien tulokset (519 516 533,79 euroa); - myöhästyneet suoritukset yhteisön ulkopuolisilta mailta (568 217 579,44 euroa); - maksamattomista EIP:n palkkioista johtuvat velat (772 207,20 euroa) - takausvaateisiin perustuvat vähennykset (473 490 274,02 euroa) ja takuurahaston ylijäämän palautukset talousarvioon (1 272 850 000,00 euroa). Siirtyvien erien vähentämisen jälkeen (mukaan luettuna EIP:lle maksettava palkkio) vähentämisen jälkeen rahaston varat olivat 31. joulukuuta 2003 yhteensä 1 592 127 899,92 euroa. Konsolidoidun taseen loppusumma on 1 605 780 170,51 euroa. Lukuun sisältyvät rahaston kokonaisvarat sekä rahastosta katetut maksamattomat määrät ja kertyneet viivästyskorot (ks. liite III.3). Rahaston perustamisasetuksen 3 artiklassa säädetään, että rahaston varojen on saavutettava tarkoituksenmukainen taso, ja tavoitesummaksi vahvistetaan 9 prosenttia kuhunkin toimenpiteeseen liittyvien yhteisön pääomasitoumusten kokonaismäärästä, johon lisätään maksamattomat erääntyneet korot. Yhteisön ulkopuolisille maille myönnettyjen luottojen ja lainatakausten määrä lisättynä maksamattomilla erääntyneillä koroilla oli 31. joulukuuta 2003 yhteensä 15 210 806 353,79 euroa, josta 149 038 978,87 euroa oli maksamattomia erääntyneitä korkoja. Asetuksessa määritelty rahaston varojen ja yhteisön pääomasitoumusten suhde oli 10,47 prosenttia. Koska suhde ylittää tavoitteeksi asetetun 9 prosenttia, rahaston ylijäämä on palautettava yhteisöjen yleiseen talousarvioon, kuten asetuksen 3 artiklan 3 kohdassa säädetään. Talousarvioon palautettava määrä on 223 160 000,00 euroa. 3. Rahaston rahoittaminen 3.1. Yleisestä talousarviosta varainhoitovuonna suoritetut maksut Maksusuorituksia koskevien yksityiskohtaisten sääntöjen oikeusperustat esitetään liitteessä I. Talousarvion kurinalaisuudesta 26 päivänä syyskuuta 2000 annetussa neuvoston asetuksessa N:o 2040/2000/EY (EYVL L 244, 29.9.2000, s. 27) säädetään, että yleiseen talousarvioon voidaan muodostaa varaus luottoja ja lainatakauksia varten. Vuonna 2003 kyseiseen varaukseen oli otettu 217 miljoonan euron alustavat määrärahat, joilla oli tarkoitus kartuttaa takuurahastoa. Edellä mainittujen oikeusperustojen nojalla budjettivallan käyttäjä hyväksyi vuonna 2003 kaksi takuurahaston kartuttamiseen tarkoitettua määrärahasiirtoa, joiden kokonaismäärä oli 147 920 000,00 euroa. - Määrärahasiirto nro 13/2003 [1]: 145 670 000,00 euroa. Tämä ensimmäinen siirto tehtiin takuurahaston kartuttamiseksi, ja se perustui neuvoston 29 päivänä marraskuuta 1999, 22 päivänä joulukuuta 1999, 6 päivänä marraskuuta 2001 ja 19 päivänä joulukuuta 2002 tekemiin päätöksiin, jotka ovat asetuksen liitteessä säädettyjen järjestelyjen mukaisia. [1] SEC(2003) 639 lopullinen. - Määrärahasiirto nro 38/2003 [2]: 2 250 000,00 euroa. Tämä toinen siirto tehtiin takuurahaston kartuttamiseksi neuvoston 25. marraskuuta 2003 myöntämän makrotaloudellisen lisärahoitusavun osalta. [2] SEC(2003) 1373 lopullinen. Kyseisiä määrärahasiirtoja koskevat päätökset esitetään liitteessä I. Vuoden ensimmäinen siirto suoritettiin rahastolle 25. elokuuta 2003 kompensaatiojärjestelmän puitteissa yhdessä rahastolle palautettavan ylijäämän kanssa, ja toinen maksu suoritettiin rahastolle arvopäivällä 2.1.2004. 3.2. Rahaston rahoitusomaisuuden sijoittamisesta saadut korot Rahaston rahoitusomaisuus on sijoitettu niiden varainhoitoperiaatteiden mukaan, joista määrätään 23. ja 25. marraskuuta 1994 allekirjoitetun Euroopan yhteisön ja EIP:n yleissopimuksen liitteessä, sellaisena kuin se on muutettuna 17. ja 23. syyskuuta 1996 tehdyllä täydennyksellä N:o 1 sekä 26. huhtikuuta ja 8. toukokuuta 2002 tehdyllä täydennyksellä N:o 2. Täydennyksellä N:o 2 muutettiin sijoitusperiaatteita vuonna 2002 tarkoituksena korjata ylilikviditeettiä, joka oli ylittänyt 50 prosenttia rahoitusomaisuudesta ja joka rajoitti rahaston tuottoa. Lyhytaikaiseen likviditeettiin soveltuvia instrumentteja laajennettiin noudattaen rajoitusta, jonka mukaan vähintään kolmasosa varoista on sijoitettava lyhytaikaisiin sijoituksiin (enintään yksi vuosi). Niissä otetaan nyttemmin huomioon vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään vuoden, alkuperäisestä erääntymisajasta riippumatta. Kiinteäkorkoiset arvopaperit ovat lunastettavissa 100 prosenttiin nimellisarvosta erääntymispäivänä (eli enintään vuoden kuluttua), kun taas vaihtuvakorkoiset arvopaperit voidaan milloin tahansa myydä lähes 100 prosentin hintaan riippumatta niiden jäljellä olevasta erääntymisajasta. Jotta säilytetään tasapaino niiden instrumenttien välillä, joiden likviditeetti on varmistettu, vähintään 18 prosenttia (joka vastaa kaksinkertaista rahoitusastetta) pidetään rahamarkkinasijoituksina, erityisesti pankkitalletuksina. Uuden rakenteen tarkoituksena on parantaa rahaston tuottoa ja pitää samalla yllä varovaisuusperiaatteen mukaista likviditeettitasoa. Vuonna 2002 aloitettua ylimääräisen likviditeetin vähentämistä jatkettiin kasvattamalla strategian mukaisesti kiinteäkorkoisiin arvopapereihin sijoitettavien varojen osuutta sijoitussalkussa. Tämä on kasvattanut merkittävästi rahaston kokonaistuottoa. Komission ja EIP:n yhteisellä sopimuksella on laadittu luettelo pankeista, joihin talletuksia voidaan tehdä. Alkuperäistä luetteloa on komission suostumuksella jouduttu tarkistamaan säännöllisin väliajoin, koska talletuspankkien luokitukset muuttuvat. Suurin osa kyseisistä pankeista kuuluu euron selvitysjärjestelmään. Niiden Moody's-luokitus on vähintään A1 pitkällä aikavälillä ja P1 lyhyellä aikavälillä tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata riskien hajauttaminen. Pankkitalletuksista, takuurahaston avistatileiltä ja arvopaperisijoituksista saadut korot olivat vuonna 2003 yhteensä 66 977 158,29 euroa, josta - pankkitalletusten osuus oli 9 673 382,98 euroa. Kyseessä on tilanne 31.12.2003, ja määrässä on mukana pankkitalletusten muodossa tehdyistä sijoituksista saadut korot (9 862 518,11 euroa) ja vuonna 2003 kertyneiden korkojen muutos (-189 135,13 euroa). Kertyneillä koroilla tarkoitetaan korkoja, jotka maksetaan rahastoon vasta sijoitusten eräpäivinä eikä varainhoitovuoden lopussa. Kirjanpitoon 31.12.2003 mennessä viedyistä kertyneistä koroista (1 389 568,47 euroa) vähennetään vuonna 2002 kirjatut ja vuonna 2003 saadut korot (1 389 568,47 euroa); - avistatilien osuus oli 64 680,81 euroa, joka vastaa avistatilille kirjattuja korkoja; - arvopaperisalkun osuus oli 57 239 094,50 euroa. Arvopaperisijoitusten korot kertyvät arvopaperimuodossa tehdyistä sijoituksista, joihin sovelletaan sen yleissopimuksen sijoitusperiaatteita, jolla EIP valtuutettiin toimimaan rahaston varainhoitajana. Näistä tuloista on kuitenkin vähennettävä varainhoitovuodelle kohdistettavaa hankinta-arvon ja lunastusarvon erotusta vastaava 3 191 993,05 euron erä, joka suhteutetaan salkussa olevien arvopapereiden jäljellä olevaan erääntymisaikaan (vastaa jaksotettua preemiota tai hinnanalennusta, joka on kirjattu tuloslaskelmaan). Korkotuotot esitetään varainhoitovuoden tuloksessa. 3.3. Maksuvelvoitteensa laiminlyöneiltä velallisilta perityt suoritukset Rahastoon maksetaan myöhästyneet suoritukset maksuvelvoitteensa laiminlyöneiltä valtioilta niiden toimien osalta, joissa rahasto on täyttänyt takauksiin liittyvät velvoitteensa. Kokonaismäärä 31. tammikuuta 2003 oli 568 217 579,44 euroa, koska varainhoitovuoden aikana ei saatu myöhästyneitä suorituksia. 4. Rahaston varojen käyttö 4.1. Viivästyneiden erien suorittaminen Takuurahastolle esitettiin vuonna 2003 kaksi takausvaadetta, joiden kokonaismäärä on 4 828 133,87 euroa (ks. liite II, 2.1 kohta). 4.2. EIP:n palkkio Yleissopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että pankin palkkio määräytyy soveltamalla rahaston rahoitusomaisuuden kuhunkin erään alenevaa vuosipalkkioprosenttia. Palkkio lasketaan rahaston varojen keskimääräisestä arvosta. Vuodeksi 2003 EIP:n palkkio vahvistettiin 772 207,20 euroksi, joka sisällytettiin tuloslaskelmaan ja kirjattiin taseen vastattaviin siirtovelkana. Palkkio maksetaan EIP:lle vuoden 2004 ensimmäisten kuuden kuukauden aikana. LIITE I Yleisestä talousarviosta takuurahastoon suoritettujen maksujen oikeusperustat Neuvoston asetuksen (EY, Euratom) N:o 2728/94 mukaisesti takuurahastoon suoritettaviin maksuihin sovelletaan erilaisia sääntöjä toimenpiteiden tyypistä riippuen. EIP:n lainojen osalta takuurahastoa kartutetaan kunkin varainhoitovuoden alussa. Maksut perustuvat ennusteeseen, jonka EIP laatii varainhoitovuoden aikana myönnettävistä lainoista. Ennusteen ja toteutuneen määrän välinen ero tasapainotetaan kunkin varainhoitovuoden lopussa, kun takuurahaston varat mukautetaan tavoitesummaansa. Euratomin lainat rahoitetaan ennusteen perusteella, ja varojen on oltava täysimääräisesti käytettävissä viimeistään silloin, kun lainasopimus allekirjoitetaan. Makrotaloudelliseen apuun liittyvien lainojen osalta rahoitus on järjestettävä heti sen jälkeen, kun neuvosto on tehnyt päätöksen makrotaloudellisen rahoitusavun myöntämisestä, eli tapauskohtaisesti. Tätä menettelyä sovelletaan myös silloin, kun varat maksetaan velalliselle useassa erässä yli vuoden aikana. Vuonna 2003 näiden yksityiskohtaisten sääntöjen nojalla takuuvarauksesta tehtiin kaksi määrärahasiirtoa: 1. Määrärahasiirtoa nro 13/2003 koskevat päätökset - Neuvoston päätös 1999/786/EY, tehty 29 päivänä marraskuuta 1999, yhteisön takuun myöntämisestä Euroopan investointipankille maanjäristyksen Turkissa vaurioittamien alueiden jälleenrakentamiseen liittyviin hankkeisiin myönnettävistä lainoista aiheutuvien tappioiden varalta. Lainojen yhteismäärä on enintään 600 miljoonaa euroa, ja ne myönnetään kolmen vuoden aikana (EYVL L 308, 3.12.1999, s. 35-37). - Neuvoston päätös 2000/24/EY, tehty 22 päivänä joulukuuta 1999 (sellaisena kuin se on muutettuna), yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta), EYVL L 9, 13.1.2000, s. 24. Lainojen enimmäismäärä on 19 460 miljoonaa euroa. Takuu on voimassa seitsemän vuoden ajan, ja se alkaa Keski- ja Itä-Euroopan, Välimeren maiden, Latinalaisen Amerikan ja Aasian osalta 1. helmikuuta 2000 ja Etelä-Afrikan tasavallan osalta 1. heinäkuuta 2000 ja päättyy kaikkien alueiden osalta 31. tammikuuta 2007. - Neuvoston päätös 2001/777/EY, tehty 6 päivänä marraskuuta 2001, yhteisön takauksen myöntämisestä Euroopan investointipankille pohjoisen ulottuvuuden puitteissa Venäjän Itämeren altaan valituille ympäristöhankkeille myönnetyistä erityislainoista aiheutuvien tappioiden varalta. Luottojen enimmäismäärä on 100 miljoonaa euroa (EYVL L 292, 9.11.2001, s. 41). - Neuvoston päätös 2002/1006/EY, tehty 19 päivänä joulukuuta 2002, täydentävän rahoitusavun myöntämisestä Moldovalle suoran avustuksen muodossa sekä täydentävän makrotaloudellisen rahoitusavun myöntämisestä Moldovalle pitkäaikaisen lainan muodossa 10 päivänä heinäkuuta 2000 tehdyn neuvoston päätöksen 2000/452/EY muuttamisesta. Avustuksen enimmäismäärä on 15 miljoonaa euroa (EYVL L 351, 28.12.2002, s. 76). 2. Määrärahasiirtoa nro 38/2003 koskeva päätös - Neuvoston päätös 2003/825/EY, tehty 25 päivänä marraskuuta 2003, makrotaloudellisen lisärahoitusavun myöntämisestä Jugoslavian liittotasavallalle 5 päivänä marraskuuta 2002 tehdyn päätöksen 2002/882/EY muuttamisesta makrotaloudellisen lisärahoitusavun myöntämisen osalta Serbialle ja Montenegrolle. Rahoitusavun lainaosuus on enintään 80 miljoonaa euroa (EUVL L 311, 27.11.2003, s. 28). - LIITE II Takuurahasto - toimintakertomus 31.12.2003 [3] [3] EIP:n laatima kertomus. 1. Rahaston kehitys vuonna 2003 1.1. Rahaston varojen kirjanpitoarvo [4] oli 1 568,5 miljoonaa euroa 31. joulukuuta 2003, kun se oli ollut 1 612,6 miljoonaa euroa 31. joulukuuta 2002. Laskua oli 44,1 miljoonaa euroa. [4] Kokonaisvarat, joista on vähennetty muut varat; liite III.1. Kuvio 1: Varojen määrän kehitys vuonna 2003 >VIITTAUS KAAVIOON> 1.2. Takuurahaston ylijäämä oli 263,33 miljoonaa euroa 31. joulukuuta 2002. Tästä summasta 145,67 miljoonaa euroa kohdennettiin yhteisön talousarviosta takuurahastolle 25. elokuuta 2003. Erotus eli 117,66 miljoonaa euroa siirrettiin takaisin yhteisön talousarvioon. Rahaston varat karttuivat 31. joulukuuta 2003 mennessä yhteensä 151,69 miljoonaa euroa (145,67 miljoonaa + 6,02 miljoonaa euroa). 1.3. Tuottojakauma vastaa omaisuuserien suhteellista jakautumista joukkovelkakirjoihin ja rahamarkkinasijoituksiin siten kuin Euroopan investointipankki ja komissio ovat sopineet. Toiminnan tulos oli 63,0 miljoonaa euroa 31.12.2003, kun se oli 71,8 miljoonaa euroa 31.12.2002. Joukkovelkakirjasalkun tuotto (mukaan lukien myynnistä saadut voitot ja josta on vähennetty jaksotetut preemiot/hinnanalennukset) oli 54,2 miljoonaa euroa eli 86 prosenttia 31.12.2003 kirjatusta tuloksesta. Rahamarkkinasijoitusten tuotto ja avistatilien korko olivat yhteensä 9,8 miljoonaa euroa eli 15 prosenttia kokonaistuloksesta (ks. liite 1). Loput olivat palkkioita ja rahoituskuluja. 2. Rahaston tilanne 2.1 Rahaston rahoituslaskelma 31.12.2003 Takuurahaston saldo aleni 116,4 miljoonaa euroa (9 prosenttia) 1 177,3 miljoonaan euroon 31. joulukuuta 2002 kun se oli 1 293,7 miljoonaa euroa 31. joulukuuta 2002. Tähän kehitykseen vaikuttivat seuraavasta taulukosta ilmenevät muutokset: >TAULUKON PAIKKA> Takauksiin liittyvien toimien arvo oli 4,8 miljoonaa euroa vuonna 2003. 2.2 Rahaston varat 31.12.2003 Rahaston kokonaisvarat olivat 1 568,5 miljoonaa euroa 31. joulukuuta 2003, ja ne jakautuivat seuraavasti. Takuurahaston ainoa valuutta on euro. - 433,0 miljoonan euron rahamarkkinasalkku (pankkien väliset määräaikaistalletukset); - 10,8 miljoonaa euroa avistatileillä; - 1 124,7 miljoonan euron sijoitussalkku (kiinteä- ja vaihtuvakorkoisten arvopaperien kirjanpitoarvo) (katso kohdan 3.1. taulukko). 3. Takuurahaston sijoitukset: kokonaistuloksen analyysi ja tarkempi erittely 3.1 Likviditeettianalyysi Komissio ja EIP sopivat vuoden 2003 alussa, että joukkovelkakirjojen lunastuksesta saatavat tuotot sijoitetaan varotoimenpiteenä rahamarkkinoille, kunnes komissiolla on enemmän tietoa yhteisön talousarvioon suoritettavien maksujen suuruudesta ja ajankohdasta. Tämä määrä vastaa liittymässä oleville maille myönnettyjä lainatakauksia. Talletusten osuus rahaston kokonaisvaroista oli 28 prosenttia vuoden 2003 lopussa (vuoden 2002 lopussa osuus oli 19 prosenttia). EIP:n komissiolle ehdottaman vuoden 2003 sijoitusstrategian perusteella on analysoitu useita skenaarioita. Kun otetaan huomioon varojen kohdentamisesta vuonna 2002 tehty sopimus, skenaarioiden perusteella voidaan todeta, että kiinteäkorkoisten velkakirjojen myymiseen liittyvän riskin minimoimiseksi on noudatettava edellisessä kappaleessa mainittua strategiaa. Tämän jälkeen sovittiin, että mahdolliset sijoitukset kiinteäkorkoisiin joukkovelkakirjoihin tehtäisiin lyhyessä ajassa, esimerkiksi viikon kuluessa. Komissio ilmoitti EIP:lle kesäkuun 2003 lopussa, että yhteisön talousarvioon toukokuussa 2004 takaisin maksettavan määrän arvioidaan olevan 340 miljoonaa euroa. Analysoituaan vuosien 2003 ja 2004 arvioituja kassavirtoja EIP sijoitti lokakuun toisella viikolla 2003 25 miljoonaa euroa (1,6 prosenttia kokonaisvaroista) kiinteäkorkoisiin joukkovelkakirjoihin. Takuuvaraston varat jakautuivat (kirjanpitoarvon mukaan) seuraavasti 31. joulukuuta 2003: >TAULUKON PAIKKA> 3.2 Kokonaistuloksen analyysi Takuurahaston toiminnan nettotulos oli 63,0 miljoonaa euroa, joka merkitsee 3,86 prosentin [5] keskimääräistä kokonaistuottoa 1 611 miljoonan euron keskimääräiselle pääomalle. [5] Kokonaistuoton laskenta perustuu oletukseen, että vuodessa on 360 päivää. Kyseisen kauden kolmen kuukauden Euribid-viitekorko oli 2,21 prosenttia [6], jolloin positiiviseksi kokonaiskorkoeroksi (spread) saadaan 165 peruspistettä yli vertailuarvon (benchmark) (vrt. kohta 3.3.1). [6] 2,21 prosenttia on kolmen kuukauden Euribid-koron lineaarinen keskiarvo vuoden alusta. Talletusten ja arvopaperisijoitusten tuotot jakautuvat 31.12.2003 seuraavasti. // Tammikuu-joulukuu 2003 (milj. euroa) Pankkien välisten talletusten korot // 9,7 Arvopaperisijoitusten korot // 57,2 Rahoitusomaisuuden luovutusvoitot // 0,2 Avistatilien korot // 0,1 Preemioiden/hinnanalennusten jaksotus // -3,2 Palkkiot ja rahoituskulut // -1,0 Yhteensä // 63,0 3.3 Tarkempi erittely 3.3.1 Rahamarkkinasijoitusten tuottoanalyysi Rahamarkkinasijoitusten keskimääräinen tuotto oli 2,37 prosenttia 31. joulukuuta 2003, kun vertailuarvon keskimääräinen tuotto oli 2,19 prosenttia. Korkoeroksi saadaan näin laskemalla 18 peruspistettä yli vaihtuvan viitekoron [7], joka on vuoden 2003 kolmen kuukauden Euribid-korko, kun korkoero oli 12 peruspistettä vuonna 2002. On huomattava, että tässä korkoerossa ei ole mukana operaation alkuvaiheessa saatu marginaali, jota ei oteta huomioon tuoton laskennassa. [7] Talletusten "korkoerolla" mitataan saadun pankkien välisen talletuskoron ja kolmen kuukauden Euribid-viitekorkoa vastaavan vaihtuvan päivittäin noteeratun vertailuarvon välistä erotusta. >TAULUKON PAIKKA> Pankkien väliset rahamarkkinatalletukset tuottivat vuonna 2003 9,7 miljoonan euron koron 402,3 miljoonan euron keskimääräiselle pääomalle. Tuoton ja viitekoron kehitys vuonna 2003 Taulukosta käy ilmi lyhytaikaisten rahamarkkinasijoitusten korko kolmen kuukauden Euribid-viitekorkoon verrattuna. Kuvio 2: Tuoton kehitys suhteessa vertailuarvoon >VIITTAUS KAAVIOON> Tuoton laskentamenetelmä perustuu rahamarkkinasijoitusten (sijoitusaika tavallisesti kolme kuukautta) keskimääräisen tuoton ja kolmen kuukauden libid-viitekoron päiväkohtaisen keskiarvon vertailuun. Näin ollen vertailuarvo heijastaa kolmen kuukauden libid-viitekoron keskimääräistä päiväkohtaista vaihtelua, kun taas Buy and Hold -sijoitukset reagoivat kehitykseen vain viipeellä. Tällä on seuraavat vaikutukset: - Lyhyiden korkojen laskiessa rahamarkkinasalkun tuotto on yleensä vertailuarvoa korkeampi (kuvio 2, tammikuu-kesäkuu 2003). - Rahamarkkinakorkojen noustessa asteittain suhteellisen pitkän ajan kuluessa (kuusi kuukautta) rahamarkkinasalkun tuotto yleensä lähestyy vertailuarvoa. Rahalaitosprofiili Euroopan yhteisön ja EIP:n välisessä takuurahaston hoitoa koskevassa yleissopimuksessa määrätään, että kaikki talletukset on tehtävä sellaisiin rahalaitoksiin, joilla on vähintään A1-luottokelpoisuusluokitus. Kuvio 3: Lyhytaikaiset talletukset rahalaitosten luottokelpoisuuden mukaan 31.12.2003 >VIITTAUS KAAVIOON> Maantieteellinen jakauma Rahaston lyhytaikaiset pankkien väliset rahamarkkinatalletukset (keskipääomana ilmaistuna) jakautuivat vuonna 2003 seuraavasti: Kuvio 4: Pankkien väliset lyhytaikaiset rahamarkkinatalletukset: keskipääomien maantieteellinen jakautuminen. >VIITTAUS KAAVIOON> EIP:n tarkoituksena on jakaa talletukset tasaisesti kaikkiin Euroopan unionin jäsenvaltioihin pyrkien samalla mahdollisimman hyvään tuottoon. 3.3.2 Joukkovelkakirjasalkun tuottoanalyysi Pitkäaikaiseksi sijoitussalkuksi tarkoitettu arvopaperisalkku muodostuu euromääräisistä arvopapereista, jotka pyritään säilyttämään salkussa niiden lopulliseen eräpäivään saakka. 31. joulukuuta 2003 kiinteäkorkoisten arvopaperien, joiden jäljellä oleva erääntymisaika oli alle kolme kuukautta, kirjanpitoarvo oli yhteensä 15,4 miljoonaa euroa. Niiden arvopapereiden, joiden erääntymisaika oli kolmesta kuukaudesta yhteen vuoteen, kirjanpitoarvo oli 90,1 miljoonaa euroa, ja niiden arvopapereiden, joiden erääntymisaika oli yhdestä kymmeneen vuoteen, kirjanpitoarvo oli 904,3 miljoonaa euroa. Salkun tuotto oli 31. joulukuuta 2003 mennessä 54,2 miljoonaa euroa jakautuen seuraaviin eriin: Saadut korot // 57,3 Preemioiden/hinnanalennusten jaksotus // -3,2 Rahoitusomaisuuden luovutusvoitot // 0,2 Yhteensä // 54,2 Arvopaperit kirjataan salkkuun hankintahintaan. Kirjanpitoon viedyn hinnan ja lunastusarvon välinen ero on preemio/hinnanalennus, joka jaksotetaan tasasuhteessa kunkin arvopaperin jäljellä olevalle erääntymisajalle. Sijoitussalkun nimellisarvo oli 31. joulukuuta 2003 1 114,6 miljoonaa euroa, markkina-arvo 1 168,7 miljoonaa euroa ja kirjanpitoarvo 1 124,7 miljoonaa euroa (preemioiden ja hinnanalennusten jaksotuksen jälkeen). Realisoitumaton voitto oli näin ollen 44,0 miljoonaa euroa. Joulukuun lopussa 2002 kirjanpitoarvo oli 1 311,3 miljoonaa euroa ja realisoitumaton voitto 43,8 miljoonaa euroa. Markkina-arvon kehittyminen kirjanpitoarvon suhteen vuonna 2003 Kuvio 5: Markkina-arvon kehittyminen kirjanpitoarvon suhteen vuonna 2003 >VIITTAUS KAAVIOON> Tammikuun 1. päivänä 2003 kyseisen vuoden suunnitellut takaisinmaksut arvopaperisalkusta olivat nimellisarvoltaan 210,8 miljoonaa euroa jakautuen seuraavasti: - 125,7 miljoonaa euroa kiinteäkorkoisia, ja - 85,1 miljoonaa euroa vaihtuvakorkoisia. Sijoitussalkun kirjanpidollinen tuotto oli 31.12.2003 yhteensä 4,47 prosenttia [8], kun se oli 4,48 prosenttia 31.12.2002. Kun otetaan huomioon kokonaisvertailuarvona käytettävä viitekorko (joka muodostuu Salomon-indeksistä kiinteäkorkoisten arvopapereiden [9] osalta ja kolmen kuukauden euribid-korosta vaihtuvakorkoisten arvopapereiden osalta), kokonaiskorkoero on 176 peruspistettä positiivinen suhteessa 2,71 prosentin yhdistetyn vertailuarvon tuottoon (vrt. liite 2). On kuitenkin pidettävä mielessä, että vertailuarvon tuotto heijastaa toteutuneita korkomuutoksia, kun taas salkun tuotto heijastaa hankintahintoihin perustuvaa keskimääräistä tuottoa. Positiivinen tulos selittyy suurelta osin a) yleisellä korkojen laskulla, b) euromääräisen tuottokäyrän jyrkkyydellä ja c) sillä, että vuosina 2002 ja 2003 sijoitukset tehtiin arvopapereihin, joiden erääntymisaika on 5-10 vuotta. [8] Sijoitussalkun tuoton laskenta perustuu oletukseen, että vuodessa on 365 päivää. [9] Euroopan investointipankin ja komission uuden strategian virallistamisen jälkeen vertailuarvoa muutetaan, jotta se heijastaa sijoitusaikojen pidentämistä ja mahdollisuutta sijoittaa maturiteetiltaan kymmenen vuoden instrumentteihin. Saksan valtion liikkeeseen laskemien joukkovelkakirjojen korkokehitystä 2003 kuvaava taulukko (lähde Bloomberg): >TAULUKON PAIKKA> Rahaston sijoitusstrategian muutokset huomioon ottaen arvopaperien vuosittainen uudelleensijoittaminen on päätetty keskittää tiettyyn vuodenaikaan (ks. 3.1 kohta). Näiden jälleensijoitusten tuotossa ja raportoinnissa käytetty menetelmä on muuttunut, ja tuotto mitataan laskemalla ostettujen arvopapereiden tuoton ja vastaavia maturiteettiluokkia edustavien IBOXX-indeksien tuoton erotus samalla ajanjaksolla. Taulukosta käy ilmi arvopapereilla tehtyjen jälleensijoitusten vertailukelpoinen tuotto 13.-17. lokakuuta 2003. >TAULUKON PAIKKA> *Bundes Immobiliengesellschaft Gtd by Austria Salkun jakautuminen kiinteäkorkoisiin ja vaihtuvakorkoisiin arvopapereihin Kuvio 6: Sijoitussalkun jakautuminen kiinteäkorkoisiin ja vaihtuvakorkoisiin arvopapereihin 31.12.2003 >VIITTAUS KAAVIOON> Sijoitussalkun tuottoprofiili Kuvio 7: Sijoitussalkku: takaisinmaksuprofiili 31.12.2003 >VIITTAUS KAAVIOON> Kiinteäkorkoiset arvopaperit erääntyvät viimeistään 23.10.2013. >VIITTAUS KAAVIOON> Liikkeeseenlaskijaprofiili Rahaston salkussa olevien arvopaperien on täytettävä seuraavat vaatimukset: - ne ovat joko Euroopan unionin valtioiden tai Euroopan unionin takaamien laitosten, G10-valtioiden tai ylikansallisten laitosten liikkeeseen laskemia; tai - muun sellaisen suvereenin valtion liikkeeseen laskemia, jonka luottokelpoisuusluokitus on vähintään Aa3; tai - liikkeeseenlaskijana on jokin muu taho, jonka luottokelpoisuusluokitus on Aaa. Liikkeeseenlaskijat jakautuivat 31.12.2003 seuraavasti Kuvio 8: Liikkeeseenlaskijaprofiili 31.12.2003 >VIITTAUS KAAVIOON> LIITE III.1 T >TAULUKON PAIKKA> akuurahaston tilanne 31.12.2003 LIITE III.2 Takuurahaston velkapaperisalkun tulos Velkapaperisalkun tulos mitataan laskemalla peruspisteinä ilmaistu erotus seuraavien välillä: salkun tuotto, joka lasketaan salkun sisältämien arvopaperien hankinta-arvolle saadun tuoton perusteella, ja yhdistetyn vertailuarvon tuotto, joka lasketaan raportointipäivän YTM-arvojen perusteella. Näistä jälkimmäisessä yhdistyvät Salomon-viitearvon tuotto ja kolmen kuukauden libid-viitekorko suhteessa salkun sisältämiin kiinteäkorkoisiin ja vaihtuvakorkoisiin arvopapereihin. >TAULUKON PAIKKA> >VIITTAUS KAAVIOON> LIITE III.3 Takuurahaston konsolidoitu tase 31.12.2003 >VIITTAUS KAAVIOON>